چاغی : پاک اوغان سیم آ لیویز فورس نا بھلو کاروائی اس، تخریب کاری نا کوشست ءِ بے سہب کرسا بھلو کچ اسے ٹی بارودی مواد منشیات دوئی کرے، اسپیشل لیویز اسکواڈ چاغی نا کمانڈر کریم نوتیزئی نا کماشی ٹی عیسی کور اٹ ڈکھوئی ءُ ڈس اس رسینگ انگ آ کاروائی کرسا تخریب کاری ٹی کاریم اٹ اتوک بھلو کچ اسے ٹی بارودی مواد دوئی کرے ہرا تخریب کاری اسے ٹی کاریم اٹ اتنگ کن تخنگاسر۔ لیویز نا رداٹ کاروائی ٹی 2 دانہ میزائل گولہ، 2 دانہ بارودی سرنگ، ایل ایم جی نا 440 راونڈ، 100 ایئر کرافٹ راونڈ،20 کلو افیون کوزہ ٹی ہلسا مستی جاست و پاست ءِ بنا کننگانے ولدا ہم ہچ ءُ دزگیری اس متنے۔
(آن لائن)
